ধুবুৰী চহৰত বাহাদুৰতাৰী এলেকাত মমিনা বিবি নামৰ এগৰাকী মহিলাই ১১ এপ্ৰিলৰ শেহনিশা স্বামী চফিয়াল হকৰ গুপ্তাংগ কাটি দিয়াৰ এক ঘটনা ঘটিছে।
গুপ্তাংগ কৰ্তনৰ লগে লগে হকৰ চিঞৰ বাখৰত নিদ্ৰাৰ পৰা জাগি উঠা পৰিয়ালৰ লোকে ততাতৈয়াকৈ তেওঁক ধুবুৰীৰ অসামৰিক চিকিৎসালয়ত ভৰ্তি কৰে। আঘাতপ্ৰাপ্ত গুপ্তাংগৰ পৰা অতিমাত্ৰা ৰক্তক্ষৰণৰ ফলত হকে বৰ্তমান মৃত্যুৰে যুঁজি আছে বুলি জানিব পৰা গৈছে।
স্বামীৰ গুপ্তাংগ কৰ্তনৰ পিছতে মহিলাগৰাকীয়ে পলাবলৈ চেষ্টা কৰিছিল যদিও জাগি উঠা পৰিয়ালৰ লোকসকলে ধৰি-বান্ধি তেওঁক আৰক্ষীক গতাই দিয়ে।
মহিলাগৰাকীৰ অভিযোগ অনুসৰি যোৱা ৮ মাহ পূৰ্বে বিয়া হোৱাৰ দিন ধৰি স্বামী হকে মমিনাক মাৰপিট কৰি আহিছিল। পৰিয়ালৰ অভিযোগৰ ভিত্তিত মহিলাগৰাকীক ইতিমধ্যে আৰক্ষীয়ে গ্ৰেপ্তাৰ কৰিছে।
ধুবুৰীৰ আমিনা চৰৰ বাসিন্দা মমিনা বিবিয়ে ৮ মাহ পূৰ্বে ধুবুৰী চহৰৰ চফিয়ালক বিয়া পাতিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
